

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

ПРЕДСЕДНИК ОПШТИНЕ СЕНТА

Број: 30-2/2023-II

Дана: 19.09.2023. годинe

С е н т а

На основу, члана 19. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења („Службени лист општине Сента”, број 31/2021), члана 61. став 1. тачка 33) Статута општине Сента („Службени лист општине Сента”, број 4/2019), Одлуке о избору програма који се подстичу средствима назначеним у јавном конкурсу број 30-2/2023-II од 27. јануара 2023. годинe и Одлуке о буџету општине Сента за 2023. годину („Службени лист општине Сента”, број 17/2022, 5/2023 и 9/2023), Председник општине доноси

**РЕШЕЊЕ О ДОДЕЛИ СРЕДСТАВА**

1. Додељују се средства из буџета општине Сента у складу са Јавним конкурсом за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења у области подршке економском развоју и промоцији предузетништва, у укупном износу од **700.000,00** динара, предвиђена су у оквиру програма број **1501** под називом „**ЛОКАЛНИ ЕКОНОМСКИ РАЗВОЈ**“, као активност под бројем **0003** и под називом „**Подршка економском развоју и промоцији предузетништва**“, под шифром функционалне класификације број **411** и под називом „**Општи економски и комерцијални послови**“, под бројем позиције **95/0**, као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА“, и то:

|  |  |  |  |
| --- | --- | --- | --- |
| **Редни број** | **Назив удружења** | **Назив програма** | **Одобрена средства** |
| 1 | Центар за заштиту потрошача Сента  Zentai Fogyasztóvédelmi Központ | Рад и делатност Центра за заштиту потрошача у 2023. год.  A Fogyasztóvédelmi központ működése és aktivitása 2023. évben | 150.000,00 |
| 2 | Опште удружење самосталних предузетника Сента  Zentai Önálló Vállalkozók Általános Egyesülete | Суфинансирање годишње активности општег удуружења | 470.000,00 |
| 3 | Удружење грађана „Загрљај“ | Оснаживање незапослених жена за покретање сопственог предузетничког посла | 80.000,00 |

2. У случају ненаменског коришћења средстава предузеће се одговарајуће мере за повраћај средстава у буџет општине Сента, у складу са законом.

3. Одобрена средства доделиће се корисницима на основу закључених уговора о   
(су) финансирању програма у **области подршке економском развоју и промоцији предузетништва**, између корисника и општине Сента, којим ће се уредити права, обавезе и одговорности уговорених страна.

4. Позивају се удружења из тачке 1. овог решења, да року од осам дана од дана објављивања овог решења на званичној интернет презентацији општине Сента и на огласној табли општине Сента, одазову за закључење уговора. У противном сматраће се да су повукли предлог програма.

5. За извршење овог решења одређује се Општинска управа општине Сента.

**О б р а з л о ж е њ е**

Одлуком о буџету општине Сента за 2023. годину („Службени лист општине Сента”, број 17/2022, 5/2023 и 9/2023), и то у оквиру програма број **1501** под називом „**ЛОКАЛНИ ЕКОНОМСКИ РАЗВОЈ**“, као активност под бројем **0003** и под називом „**Подршка економском развоју и промоцији предузетништва**“, под шифром функционалне класификације број **411** и под називом „**Општи економски и комерцијални послови**“, под бројем позиције **95/0**, као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА", утврђена су средства у износу од **700.000,00** динара.

Општина Сента је 27. јануара 2023. године објавила Јавни конкурс за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења **у области подршке економском развоју и промоцији предузетништва**.

Председник општине Сента је Решењем брoj 30-2/2023-II од 06. априла 2023. годинe године, образовао Koнкурсну комисијуза спровођење Јавног конкурса за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења **области подршке економском развоју и промоцији предузетништва**.

Комисија је извршила вредновање предложених програма и утврдила листу вредновања и рангирања пријављених програма, о чему је сачинила записник.

Одлуком о избору програма број 30-2/2023-II од 30.05.2023. годинe, Председник општине Сента је одлучио о избору програма који се финансирају из средстава буџета општине Сента и висини средстава по одобреном програму.

На основу изнетог, решено је као у диспозитиву.

Председник општине Сента

Рудолф Цегледи с.р.